Max du Preez sluit by News24 aan | Maroela Media
Max du Preez. Foto: Twitter
Die voormalige rubriekskrywer vir die Independent Media-groep, Max du Preez, gaan by die span van News24 aansluit.
"Ons is opgewonde om 'n 'huis' vir Max aan te bied," het Andrew Trench, hoofredakteur van News24, Donderdag in 'n verklaring gesê. "Sy reputasie vir die waarheid, sy passie vir persvryheid en sy kaliber joernalistiek maak hom een van die bestes, en presies die soort mening wat ons by News24 wil hê."
Du Preez sal 'n weeklikse rubriek skryf en die eerste rubriek sal Dinsdag gepubliseer word.
Hy het gesê dit is 'n voorreg om 'n stem op News24 te hê. "Ek gaan my bes doen om seker te maak dat my gesprekke met lesers op News24 sal help om gesonde, streng debatte te stimuleer, en om 'n bydrae te maak tot 'n ingeligte openbare mening," het Du Preez gesê. "Dit is noodsaaklik as ons, die mense van Suid-Afrika, ons vryheid en demokrasie wil sien blom."
Du Preez het uit die Independent Media-groep bedank nadat hulle om verskoning gevra het vir 'n rubriek waarin hy vir president Jacob Zuma gekritiseer het
Hy het sy bedankingsbrief aan Karima Brown, uitvoerende redakteur van Independent Media, openbaar gemaak en gesê die maatskappy het die verskoning gepubliseer om Zuma en die ANC tevrede te stel.
Du Preez se rubriek, "Zuma – SA's one-man wrecking ball", is op 30 Desember gepubliseer. In die rubriek het hy gesê die Suid-Afrikaanse Inkomstediens en die Valke is die "nuutste slagoffers" van Zuma se "sloping van die demokrasie". "Die verwoesting wat deur Zuma veroorsaak is sal jare neem om te herbou, selfs al sou hy môre sy amp verlaat."
Die presidensie het die rubriek as "rassisties en verstommend" beskryf. "Die stuk getuig van vooroordeel en rassisme gegewe die wyse waarop mnr. Du Preez die president beskryf het."
Du Preez het ook in sy brief aan die Independent Media-groep verwys na foto's van Brown en Vukani Mde, die groep se redakteur oor opinie en ontleding, waar hulle ANC-klere aangehad het tydens die party se 103de verjaarsdagvieringe.
N24 moet maar net sy feite goed nagaan!
En ek voorspel die "liefdesverhouding" gaan nie hou nie!
Koeiseun · 4 jaar gelede
Die teken van 'n goeie joernalis is as almal vir hom kwaad is. Die regses haat hom. Die ANC haat hom. Nie al die verkramptes hou van hom nie, maar hy het deur die jare bewys dat hy kan roer waar te roer is. Vrye Weekblad was een van die beste koerante ooit (en my regse vriende het dit lekker in die geheim ook gelees.)
Maar Max by News24/Naspers? Wel, daar is seker nie baie opsies in SA nie, maar Naspers? Hoop hy word minder gesensor.
Dit klink nie asof jy weet wat die woord 'verkrampte' beteken. Geen 'verkrampte' se smaak is sò swak as wat jy dit laat klink nie.
Dis baie goeie nuus om te hoor.
Nou kan die polities korrektes weer lekker saamboer en 'n paar planne bedink om die gehate Afrikaners weer 'n hou of twee op die kop te slaan.
Max nou by Naspers ? Ek hoop hy skryf net in Ingels. Naspers is now really scraping the bottom of the barrel !